Lagun ezkutua

Lagun ezkutua edo lagun ikusezina oso joko ezaguna da, non hainbat pertsonak elkarri opariak egiten dizkioten, opari bakoitza nork egin duen jakin gabe. Jokoaren oinarria sorpresa da beti. Edozein aitzakiarekin parte har daiteke, betiere bi baldintza betez: Parte-hartzaileek elkar ezagutzea eta haien kopurua oso handia ez izatea (gehienez hogei inguru). Gabonetan lagun ikusezinen jokoak oso zabalduta daude. Jokoak, bestetik, baditu aldaera erotikoak ere bai.

Opariak entregatzeko datarako, hainbat jarduera presta daitezke, lagun sekretuari dagokion pertsona ezagutarazteko.

 Proposamen bat eskolarako 
Gelako ikasle guztien izenak poltsa batean sartuko dira. Ikasle bakoitzak paper bat aterako du; tokatzen zaion izena berea bada, papera berriro sartuko du poltsan, eta beste bat aterako du. Inork ez du esango zein izen egokitu zaion. Pertsona hori bere lagun ezkutua izango da.

Ondoren, irakaslearen eta ikasleen artean adostutako denbora jakin batean (astebete edo hiru egun izatea proposatzen da) ikasle bakoitza zozketan egokitu zaion ikaskidearen lagunik onena izango da. Pozik egon dadin saiatu behar du, eta, ezer behar badu, lagundu. 

Ikasleren bat ez badago ados egokitu zaion ikaskidearekin, irakasleak konbentzitu behar du onar dezan, eta giro ona sor dezan. 

 Erreferentziak 

 Kanpo estekak 

Kategoria:Eskola-jokoak
Kategoria:Jolas tradizionalak
Kategoria:Zori-jokoak
Kategoria:Eguberria